Document ID: 31997D2535

ΑΠΟΦΑΣΗ αριθ. 2535/97/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 1ης Δεκεμβρίου 1997 για την προσαρμογή για δεύτερη φορά της απόφασης αριθ. 1110/94/ΕΚ περί του τετάρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994 έως 1998)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ, παράγραφοι 1 και 2,
την πρόταση της Επιτροπής (1),
τη γνώμη της Οικονομικής και Κοινωνικής Επιτροπής (2),
τη γνώμη Επιτροπής των Περιφερειών (3),
Αποφασίζοντας σύμφωνα με τη διαδικασία του άρθρου 189 B της συνθήκης (4), λαμβανομένου υπόψη του κοινού σχεδίου που ενέκρινε η Επιτροπή συνδιαλλαγής στις 23 Σεπτεμβρίου 1997,
Εκτιμώντας:
ότι το άρθρο 1 παράγραφος 3 της απόφασης αριθ. 1110/94/ΕΚ (5), ορίζει ότι, όχι αργότερα από τις 30 Ιουνίου 1996, το Ευρωπαϊκό Κοινοβούλιο και το Συμβούλιο θα αναθεωρήσουν το μέγιστο συνολικό ποσό της κοινοτικής χρηματοδοτικής συμμετοχής στο τέταρτο πρόγραμμα-πλαίσιο με δυνατότητα αύξησής του 7
ότι στην ετήσια έκθεση του 1996 για τις δραστηριότητες έρευνας και τεχνολογικής ανάπτυξης της Ευρωπαϊκής Ένωσης εξετάζεται η πρόοδος της υλοποίησης του τετάρτου-προγράμματος πλαισίου κατά το πρώτο έτος εφαρμογής του και αποδεικνύεται ότι οι διαθέσιμοι πόροι κατά το 1995 απορροφήθηκαν πλήρως και ότι έχει εκφραστεί μεγάλο ενδιαφέρον από την ερευνητική κοινότητα και τη βιομηχανία 7 ότι, ως εκ τούτου, δεν κατέστη δυνατόν να υποστηριχθούν κάποια υψηλής ποιότητας σχέδια 7
ότι οι δημοσιονομικές προοπτικές της Ευρωπαϊκής Ένωσης επιτρέπουν μόνο περιορισμένη πρόσθετη χρηματοδότηση του προγράμματος-πλαισίου έρευνας 7
ότι η Επιτροπή διαβεβαίωσε ότι η συμπληρωματική χρηματοδότηση που θα αποφασισθεί δεν θα υπερβεί εν πάση περιπτώσει, την οροφή του τομέα 3 των τρεχουσών δημοσιονομικών προοπτικών, όπως ορίζονται στη διοργανική συμφωνία της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού (6) χωρίς να θίγονται οι λοιπές προτεραιότητες του εν λόγω τομέα, όπως, π.χ., τα διευρωπαϊκά δίκτυα 7
ότι, προκειμένου να εξασφαλιστεί ότι οι ερευνητικές προσπάθειες θα εξακολουθήσουν να συμβάλλουν στην ανταγωνιστικότητα της ευρωπαϊκής βιομηχανίας σε διεθνές επίπεδο, στην ποιότητα ζωής και στην αειφόρο ανάπτυξη, είναι σκόπιμο να αποφασισθεί περαιτέρω χρηματοδότηση για ορισμένα ειδικά προγράμματα,
ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
Άρθρο Μόνο
1. Το μέγιστο συνολικό ποσό της κοινοτικής χρηματοδοτικής συμμετοχής στο τέταρτο πρόγραμμα-πλαίσιο αυξάνεται κατά 115 εκατομμύρια Ecu, τα οποία θα χορηγηθούν σε ορισμένα ειδικά ποργράμματα της πρώτης δράσης του τέταρτου προγράμματος-πλαισίου όπως εμφαίνεται στο παράρτημα Ι.
2. Η απόφαση αριθ. 1110/94/ΕΚ, τροποποιείται ως εξής:
- Στο άρθρο 1 παράγραφος 3, το πρώτο εδάφιο αντικαθίσταται από το ακόλουθο κείμενο:
«Το μέγιστο συνολικό ποσό για την κοινοτική χρηματοδοτική συμμετοχή στο τέταρτο πρόγραμμα-πλαίσιο ανέρχεται σε 11 879 εκατομμύρια Ecu, εκ των οποίων 5 449 εκατομμύρια Ecu καλύπτουν την περίοδο 1994 έως 1996 και 6 430 εκατομμύρια Ecu την περίοδο 1997 έως 1998.».
- Το παράρτημα Ι αντικαθίσταται από το κείμενο του παραρτήματος ΙΙ της παρούσας απόφασης.
Βρυξέλλες, 1 Δεκεμβρίου 1997.

Labels: 7
15
5